**ՏԵՂԵԿԱՆՔ**

**ԱԲՈՎՅԱՆ ՀԱՄԱՅՆՔԻ 2019 ԹՎԱԿԱՆԻ ԲՅՈՒՋԵԻ ԱՌԱՋԻՆ ԿԻՍԱՄՅԱԿԻ ԵԿԱՄՈՒՏՆԵՐԻ ԵՎ ԾԱԽՍԵՐԻ ԿԱՏԱՐՈՂԱԿԱՆԻ** **ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՎԵՐԱԲԵՐՅԱԼ**

  Աբովյան համայնքի 2019 թվականի բյուջեի առաջին կիսամյակի եկամուտների և ծախսերի կատարողականի վերաբերյալ համայնքի ղեկավարի հաղորդումների որոշման նախագիծը մշակվել է «Տեղական ինքնակառավարման մասին» օրենքի 38-րդ հոդվածի 1-ին մասին 1-ին կետի և «Հայաստանի Հանրապետության բյուջետային համակարգի մասին» օրենքի 35-րդ հոդվածի 1-ին մասի պահանջը կատարելու համար։   
 Աբովյան համայնքի 2019 թվականի բյուջեի 1-ին կիսամյակում վարչական բյուջեի եկամտային մասով նախատեսված 740 614.4 հազար դրամի դիմաց փաստացի եկամուտը կազմել է 762 803.8 հազար դրամ, տոկոսային արտահայտությամբ կատարվել է 103.0 %-ով, իսկ տարեկան ծրագրի նկատմամբ՝ 50.0 %-ով:  
 Հաշվետու ժամանակաշրջանում գույքային հարկեր անշարժ գույքի գծով նախատեսված 36 500.0 հազար դրամի դիմաց փաստացի եկամուտը կազմել է 40 622.2 հազար դրամ, տոկոսային արտահայտությամբ այն կատարվել է 111,3 %-ով, գերակատարվելով՝ 4 122.2 հազար դրամով, իսկ տարեկան պլանի նկատմամբ կատարվել է 46.3 %-ով: Գույքային հարկեր այլ գույքից (փոխադրամիջոցների) գծով նախատեսված 99 000.0 հազար դրամի դիմաց փաստացի եկամուտը կազմել է 101 654.8 հազար դրամ, տոկոսային արտահայտությամբ կատարվել է 102.7 %-ով, գերակատարվելով 2 654.8 հազար դրամով, իսկ տարեկան պլանի նկատմամբ կատարվել է 47.5 %-ով: Տեղական տուրքերի գծով նախատեսված 15 022.0 հազար դրամի դիմաց փաստացի եկամուտը կազմել է 23 709.0 հազար դրամ, տոկոսային արտահայտությամբ կատարվել է 157.8 %-ով, տարեկան պլանի նկատմամբ կատարվելով 84.6 %-ով: Պետական տուրքերի գծով նախատեսված 13 200.0 հազար դրամի դիմաց փաստացի եկամուտը կազմել է 18 310.6 հազար դրամ, տոկոսային արտահայտությամբ կատարվել է 138.7 %-ով, տարեկան պլանի նկատմամբ կատարվելով 69.1 %-ով: Պետական բյուջեից ֆինանսական համահարթեցման սկզբունքով տրամադրվող դոտացիայի մասով նախատեսված 365 562.6 հազար դրամը հատկացվել է։ Պետական բյուջեից տրամադրվող նպատակային հատկացման` սուբվենցիայի մասով նախատեսված 4 080.0 հազար դրամի դիմաց հատկացվել է 3 406.0 հազար դրամ:   
 Գույքի վարձակալությունից եկամուտների գծով նախատեսված 10 600.0 հազար դրամի դիմաց փաստացի եկամուտը կազմել է 11 382.2 հազար դրամ, տոկոսային արտահայտությամբ կատարվել է 107.4 %-ով, իսկ տարեկան պլանի նկատմամբ կատարվել է 50.6 %-ով:   
 Պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար հատկացվել է 2 428.5 հազար դրամ, որը կազմում է տարեկան պլանի 45.3 %-ը:   
 Վարչական գանձումներից ստացվող միջոցներից նախատեսված 155 500.4 հազար դրամի դիմաց փաստացի եկամուտը կազմել է 162 133.5 հազար դրամ, տոկոսային արտահայտությամբ այն կատարվել է 104.3 %-ով, տարեկան պլանի նկատմամբ կատարվել է 49.3 %-ով:   
 Տույժերից և տուգանքներից նախատեսված 250.0 հազար դրամ եկամտի դիմաց փաստացի եկամուտը կազմել է 770.0 հազար դրամ, տարեկան պլանի նկատմամբ կատարվելով 154.0 %-ով:   
 Այլ եկամուտների գծով նախատեսված 38 000.0 հազար դրամ եկամտի դիմաց փաստացի եկամուտը կազմել է 32 824.5 հազար դրամ, տոկոսային արտահայտությամբ կատարվել է 86.4 %-ով, տարեկան պլանի նկատմամբ կատարվելով 45.6 %-ով: Հաշվետու ժամանակաշրջանում բյուջեի ծախսային մասով նախատեսած 1 175 915.2 հազար դրամի դիմաց փաստացի ծախսը կազմել է 689 643.4 հազար դրամ, այն կատարվել է 58.7 % -ով:  
 Ընդհանուր բնույթի հանրային ծառայությունների հատվածին հատկացվել է 97 999.4 հազար դրամ, որը կազմում է փաստացի կատարված ծախսերի 14.2 %-ը: Տնտեսական հարաբերությունների գծով հատվածին հատկացվել է 33 144.3 հազար դրամ, որը կազմում է փաստացի կատարված ծախսերի 4.8 %-ը: Ոչ ֆինանսական ակտիվների իրացումից մուտքերը բյուջեում արտացոլվում են տնտեսական հարաբերություններ մասում, բացասական նշանով և հաշվետու ժամանակաշրջանում կազմում են 93 161.0 հազար դրամ, նախատեսված 94 170.0 հազար դրամի դիմաց կատարվելով 98.9 %-ով:   
 Շրջակա միջավայրի պաշտպանության համար հատկացվել է 179 758.3 հազար դրամ, որը կազմում է փաստացի կատարված ծախսերի 26.1 %-ը:   
 Բնակարանային շինարարության և կոմունալ ծառայության համար հատկացվել է 57 475.7 հազար դրամ, որը կազմում է փաստացի կատարված ծախսերի 8.3 %-ը:  
 Առողջապահության ոլորտին հատկացվել է 100.0 հազար դրամ, որը կազմում է փաստացի կատարված ծախսերի 0.01 %-ը:   
 Հանգիստ, մշակույթ և կրոն ոլորտի պահպանման համար հատկացվել է 30 513.8 հազար դրամ, կազմելով փաստացի կատարված ծախսերի 4.4 %-ը:

Նախադպրոցական հիմնարկների պահպանման համար հատկացվել է 191 313.4 հազար դրամ, որը կազմում է փաստացի կատարված ծախսերի 27.5 %-ը, իսկ արտադպրոցական հիմնարկների պահպանման համար հատկացվել է 99 218.6 հազար դրամ, որը կազմում է փաստացի կատարված ծախսերի 14.4 %-ը:   
 Սոցիալական պաշտպանություն ոլորտի համար հաշվետու ժամանակաշրջանում հատկացվել է 120.0 հազար դրամ՝ Աբովյան համայնքի սոցիալապես անապահով ընտանիքներին սոցիալական աջակցություն ցուցաբերելու գործընթացն ապահովող մշտական հանձնաժողովի արձանագրությունների համաձայն:   
 Հաշվետու ժամանակաշրջանում ընթացիկ ծախսերի (վարչական բյուջե) ֆինանսավորմանը հատկացվել է 548 145.6 հազար դրամ, որը կազմում է փաստացի կատարված ծախսերի 79.5 %-ը:   
 Ընթացիկ ծախսերից աշխատանքի վարձատրության հոդվածին հատկացվել է փաստացի ծախսերի 10.0 %-ը, ծառայությունների և ապրանքների ձեռք բերմանը՝ 5.1 %-ը։ Սուբսիդիաների տեսքով ոչ ֆինանսական պետական (hամայնքային) կազմակերպություն-ներին է հատկացվել համայնքի վարչական բյուջեի փաստացի կատարված ծախսերի 80.7 %-ը կամ 442 272.4 հազար դրամ, դրամաշնորհների հոդվածին՝ 20 744.0 հազար դրամ կամ ծախսերի 3.8 %-ը, սոցիալական նպաստներ բյուջեից հոդվածին՝ 220.0 հազար դրամ կամ 0.04 %-ը։  
 Հաշվետու ժամանակաշրջանում համայնքային բյուջեի ծախսերի 20.5 %-ը կամ 141 497.7 հազար դրամը ուղղվել է ոչ ֆինանսական ակտիվների գծով ծախսերի ֆինանսավորմանը, որի միջոցների հիմնական մասը` 74 225.3 հազար դրամը կամ 35.9 %-ը տրամադրվել կապիտալ վերանորոգման աշխատանքներին, 61 287.5 հազար դրամը կամ ֆոնդային բյուջեի ծախսերի 43.3 %-ը հատկացվել է վարչական և տրանսպորտային սարքավորումներ ձեռք բերելու համար, կապիտալ ծրագրերի նախագծահետազոտական աշխատանքների կատարման համար հատկացվել է ֆոնդային բյուջեի ծախսերի 1.4 %-ը, իսկ գեոդեզիական և քարտեզագրական ծախսերին է հատկացվել 3 900.0 հազար դրամ կամ ծախսերի 2.8 %-ը (տես հատված 3 ):   
 Աբովյան համայնքի բյուջեի պակասուրդը (դեֆիցիտը) կազմել է 389 403.4 հազար դրամ (տես հատված 4): Պակասուրդի (դեֆիցիտի) ֆինանսավորմանն է ուղղվել տարեսկզբի ազատ մնացորդը՝ 383403.4 հազար դրամ (տես հատված 5), իսկ հաշվետու ժամանակաշրջանի վերջում բյուջեի հավելուրդը կազմել է 555 725.1 հազար դրամ:   
 Աբովյան համայնքի 2019 թվականի 1-ին կիսամյակի եկամուտների և ծախսերի կատարողականի նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում։   
 Աբովյան համայնքի 2019 թվականի 1-ին կիսամյակի եկամուտների և ծախսերի կատարողականի նախագծի ընդունման կապակցությամբ Աբովյան համայնքի բյուջեում եկամուտների և ծախսերի ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Վ. ԳԵՎՈՐԳՅԱՆ**